KURZUS: Döntés-előkészítés

MODUL: III. modul: Komplex rendszerek összemérési módszerei

6. lecke: Komplex rendszerek összemérési módszerei; Harris-Marting,- Kesserling,- és KIPA módszer

| Tanulási útmutató
Tevékenység
Olvassa el figyelmesen a jegyzet 80-99. oldalán található tananyagot. Ismerje és tudja értelmezni a leckéhez tartozó fontos fogalmakat, összefüggéseket. (Javasoljuk, hogy írja le ezek meghatározásait jegyzetfüzetébe, tanulja meg, és tudja példákhoz kötni azokat): Verbális minősítés Értékelési mutatószám, Súlyozó tényezővel módosított mutatószám Ideális/elvárt érték Preferenciamutató Diszkvalifikancia mutató S mag ismerje a Harris-Marting módszer jellemzőit, tudja megfogalmazni a módszer hiányosságait, ismerje a Kesserling vizsgálati módszer jellemzőit, tudja megfogalmazni a különbséget a mutatószám és súlyozó tényezővel kiegészített mutatószám között, kövesse végig a bemutatott mintapélda megoldásának menetét, jegyezze meg az egyes lépéseknél milyen értékelési módszereket, eszközöket alkalmaznak; (a táblázat, képlet használatát, az értékelés módját) ismerje a KIPA módszer jellemzőit, az eljárás lépéseit, figyelje meg a használatos táblázatok (mátrixok) felépítését, tartalmát, alkalmazásának okát. (pl. mire alkalmas a KIPA mátrix?) kövesse végig a bemutatott mintapélda megoldásának menetét. Figyelje meg, hogy a KIPA módszer alkalmazásával hogyan történik a tehergépjármű típusok adott fuvarfeladathoz történő megválasztása. Figyelje meg az alábbiakat, hogyan történik; Értékelési jellemzők kiválasztása, értékelési táblázatba foglalása KIPA alaptáblázat kitöltése Mutatók kiszámítása Preferencia sorrend meghatározása KIPA módszerrel
Követelmények
Ön akkor sajátította el megfelelően a tananyagot, ha képes
pontosan meghatározni (definiálni) a tevékenységnél már felsorolt fogalmakat, szakszerű választ adni az alábbi kérdésekre: (Javasoljuk, hogy válaszait írja le röviden a jegyzetfüzetébe, és ellenőrizze, a jegyzet alapján, hogy válaszai szakszerűek és helyesek!) Mi jellemzi a Harris-Marting módszert, mi a hiányossága? Mi a különbség a Kesserling módszernél használatos kétféle mutatószám között? Hogyan határozható meg a preferenciamutató KIPA módszer alkalmazása esetén? Mit jelent a diszkvalifikancia mutató? Hogyan határozható meg a preferencia sorrend KIPA módszerrel?

| Önellenőrző kérdések és feladatok
1. Rendelje a vizsgálati módszereket; Harris és Marting (M), Kesserling (E), KIPA (K) a rájuk jellemző meghatározásokhoz! A módszer jól áttekinthető, egyszerű grafikus ábrázolás alapján von le következtetéseket az összemérendő rendszerekről. Meglehetősen számításigényes, de pontos módszer. Olyan vizsgálati módszer, amely a termékeket/rendszereket egy ideális értékhez viszonyítja.
2. Melyik módszerre jellemző, hogy az egyes értékelési tényezőket csak verbálisan minősíti, különbséget köztük súlyozással nem tesz. Jelölje meg a helyes választ!
| Kesserling-módszer
| KIPA-módszer
| Harris-Marting-módszer
3. Melyik állítás igaz, melyik hamis?
A Kesserling vizsgálati módszernél a terméket/rendszereket mindig egymáshoz viszonyítják. |
Az ideális érték egyértelmű meghatározása jelenti a gyakorlatban a legnagyobb problémát. |
Fontos kikötés a KIPA módszernél, hogy valamennyi súlyszám összege (együtthatós formában) =1. ( ∑ v i =1 ) |
A diszkvalifikancia mutató kiszámításában mindig figyelembe kell venni az összes értékelési tényezőt. |
4. Oldja meg önállóan a következő feladatot!
Válasszon ki tetszőlegesen 4 komplex rendszert/terméket, amelyek összemérését legalább 6 értékelési tényező alapján az előzőekben bemutatott három módszer alapján elvégzi.
Ha a feladatot önállóan, sikeresen megoldotta, elküldheti tutorának. Amennyiben a tutor a feladatát megfelelő szintűnek ítéli meg, úgy sikeres vizsga esetén az elfogadott feladat 10%-kal emeli a vizsgaeredményét!