KURZUS: Döntés-előkészítés

MODUL: IV. modul: Értékelemzés

8. lecke: Raktározási menedzsment

| Tanulási útmutató
Tevékenység
Olvassa át figyelmesen a jegyzet 130-140. oldalhoz tartozó tananyagát. Ismerje és tudja értelmezni a leckéhez tartozó fontos fogalmakat, összefüggéseket: Raktározási menedzsment Anyagkezelési menedzsment PQRST modell tudja megfogalmazni, hogy miért értékelődtek fel napjainkban a logisztikai funkciók szerepe a vállalatvezetők figyelmében? Jegyezze meg, hogy a raktározás, tárolás és anyagmozgatás a logisztika funkciók integráns részét képezik. Ismerje a jó árukezelő rendszer célkitűzéseit, az anyagkezelési menedzsment definícióját; Tudja felsorolni, mire kell figyelmet fordítani a menedzsmentnek? Ismerje a legfontosabb alapelveket, amelyeket a hatékonyság növelése érdekében a tervezés és működtetés során követni kell. ismerje az anyagmozgató és tároló rendszerek vizsgálatának, elemzésének módszereit, és tudja a megvalósításhoz szükséges lépéseket jellemezni: A célok és a rendszerrel szembeni elvárások meghatározása; A vizsgálat területe, kiterjedése, Az értékelés szempontjai, Korlátok. Adatgyűjtés és elemzés; Az adatok jellemzői, Milyen adatokra van szükség: PQRST modell jellemzői, Az adatgyűjtés tipikus módszerei. A lehetséges változatok kimunkálása; Tapasztalat és kreativitás A változatok értékelése, összevetése; A vizsgálatok tárgya és meghatározott tényezők alapján történjen. Megvalósítás; A preferált változat tervezése és megvalósítása a projectet kezdeményezők részvételével.
Követelmények
Ön akkor sajátította el megfelelően a tananyagot, ha képes
pontosan meghatározni (definiálni) a tevékenységnél már felsorolt fogalmakat, választ adni arra, hogy miért értékelődtek fel napjainkban a logisztikai funkciók szerepe a vállalatvezetők figyelmében? meghatározni a jó árukezelő rendszer célkitűzéseit, az anyagkezelési menedzsment definícióját; felsorolni, mire kell figyelmet fordítani a menedzsmentnek? felsorolni a legfontosabb alapelveket, amelyeket a hatékonyság növelése érdekében a tervezés és működtetés során követni kell. meghatározni az anyagmozgató és tároló rendszerek vizsgálatának, elemzésének módszereit, és tudja a megvalósításhoz szükséges lépéseket jellemezőik alapján bemutatni: A célok és a rendszerrel szembeni elvárások meghatározása; Adatgyűjtés és elemzés; A lehetséges változatok kimunkálása; A változatok értékelése, összevetése; Megvalósítás;

| Önellenőrző kérdések és feladatok
1. Jelölje meg az alábbiak közül azokat, amelyek - a logisztikai rendszerek gazdasági hatékonyság növelése érdekében- a tervezés és működtetés alapelveihez sorolhatók!
| a terület jó kihasználása
| a rendszert működtető személyzet képzése
| berendezések használata és karbantartása,
| a mozgatási teljesítmény minimalizálása
| az anyag- és információáramlás ellenőrzése, irányítása
| költség és teljesítményfigyelő rendszer kiépítése
2. A PQRST modell, a vizsgálatok melyik lépéséhez tartozik?
| A célok és a rendszerrel szembeni elvárások meghatározásához.
| Az adatgyűjtés és elemzéshez.
| A megvalósításhoz.
| A lehetséges változatok kimunkálásához.
3. A megrendelések jellegzetességei - gyakoriság, speciális igények stb. adatok a PQRST modell melyik eleméhez rendelhető?
| termék
| mennyiség
| útvonal
| kiszolgáló folyamatok
| idő
4. Jelölje meg az alábbi állítások közül melyik igaz, melyik hamis!
Az anyagmozgató és tároló rendszerek vizsgálatánál, egyes változatok értékelési módszere a meghatározott értékelési tényezőktől függ, nem veszi figyelembe a vizsgálat tárgyát. |
A lehetséges változatok kimunkálásakor mindig szem előtt kell tartani, hogy azok kielégítsék a project elején lefektetett célkitűzéseket és korlátokat. |
A PQRST modellben meghatározott adatok körén kívül eső más adatokat a project megvalósításában nem kell figyelembe venni. |
Egyes esetekben, amikor a kívánt adatokat nem lehet megszerezni, akkor a korábbi tapasztalatok és értékelések alapján lehet tovább haladni. |