KURZUS: Döntés-előkészítés

MODUL: IV. modul: Értékelemzés

7. lecke: Értékelemzés szemlélete, fő vonásai, az eljárás menete

| A 7. lecke a teljes modul tananyagát dolgozza fel. Megismerkedik a hallgató az értékelemzés újszerű szemléletével, alapfogalmaival, az értékelemzési eljárás előkészítésével kapcsolatos feladatokkal, és az eljárás menetével, fázisaival.
A tananyag eredményes feldolgozásában és megértésében segítik a hallgatót a magyarázó ábrák, táblázatok és a mintapéldák bemutatása. Javasoljuk, hogy figyelmesen kövesse a példákon keresztül is bemutatott értékelemzés lépéseit és a leíró magyarázatokat.
Javasoljuk, hogy a feldolgozandó ismeretanyagot ne egyszerre tanulja meg, ossza fel két részre a modul tananyagát. Az értékelemzés szemléletének, alapfogalmainak, fő vonásainak és az értékelemzési eljárás előkészítésének megtanulása után tartson szünetet. Ezután tanulja meg az értékelemzés eljárás menetének gyakorlati lépéseit, annak módszereit. A tanulás végén ellenőrizze tudását, a modulzáró kérdések és feladatok megoldásával.
Tanulási útmutató
Tevékenység
Először tekintse át a modulhoz tartozó anyagot, figyelje meg, hogy a értékelemzéshez milyen fogalmakat, összefüggéseket, módszereket alkalmaznak. Így kap egy átfogó képet a teljes tananyagról Ezután tanulja meg a jegyzet 100-110, majd a 110-121. oldalán található tananyagot. Ismerje és tudja értelmezni a leckéhez tartozó fontos fogalmakat, összefüggéseket. (Javasoljuk, hogy írja le ezek meghatározásait jegyzetfüzetébe, tanulja meg, és tudja példákhoz kötni azokat): Funkció Költség Értékesség Miles tanácsai Értékjavítás Súlyozó mátrix Értékelő mátrix Funkciófa Tény-funkció Terv-funkció Funkcióköltség Funkcióhordozók Felesleges funkciók Hiányzó funkciók Költségmátrix Optimális változat tudja meghatározni az értékelemzés módszer célját, ismerje az értékelemzés újszerű szemléletének főbb jellemzőit, tanulja meg az értékelemzéshez tartozó alapfogalmak jelentését, tudja megfogalmazni az értékelemzési eljárás alapvető ismérveit, tudja értelmezni/ felsorolni Miles tanácsait, ismerje az értékelemző eljárás előkészítésével kapcsolatos tevékenységeket, módszereket; az eljárás tárgyának kiválasztása; a kiválasztás szempontjainak meghatározása (ABC elemzés, PARETO elemzés) a szempontok rangsorolása egymáshoz képest (preferenciavizsgálat, mátrixos értékelő eljárás) az eljárás céljának meghatározása, értékelemzési munkaterv készítése Ismerje az értékelemző eljárás menetét, tanulja meg a munkafolyamat fázisait, azokhoz tartozó alaplépéseket és szakaszait (21. sz. táblázat)? Az információs fázis; Információgyűjtés, funkció meghatározása és rendezése, funkciófa felépítése, funkcióköltségek megállapítása (funkcióhordozók), azok bírálata. Alkotó fázis; Megoldási változatok keresése. Értékelő fázis; Megoldási változatok kidolgozása, vizsgálata. Javaslati és bevezetési fázis; Optimális változat kiválasztása, javaslattétel és megvalósítás Olvassa el a jegyzetben, a fejezet végén található "Értékelemzés alkalmazása közúti közlekedési vállalatnál" c. tanulmányt.
Követelmények
Ön akkor sajátította el megfelelően a tananyagot, ha képes
pontosan meghatározni (definiálni) a tevékenységnél már felsorolt fogalmakat, szakszerű választ adni az alábbi kérdésekre: (Javasoljuk, hogy válaszait írja le röviden a jegyzetfüzetébe, és ellenőrizze, a jegyzet alapján, hogy válaszai szakszerűek és helyesek!) Mi az újszerű az értékelemzés szemléletében? Melyek az értékelemzés alapfogalmai? Melyek az értékelemzési eljárás lépései? Milyen módon választaná ki az értékelemzés tárgyát? Hogyan épül fel a funkciófa? A költségmátrix elemei milyen lépések sorozatán keresztül határozhatók meg? A megoldási változatok közül hogyan választható ki az optimális változat?

| Önellenőrző kérdések
1. Az alábbi állítások közül melyek tartoznak az értékelemzés (újszerű) jellemzői közé? Jelölje meg a helyes válaszokat!
| Mindig a technológiai megvalósíthatóságot veszi figyelembe.
| A termékeket mindig csak az előállításához szükséges költségekkel együtt vizsgálja.
| Termékszemlélete konstrukcionális.
| Mindig a felhasználói igényekből indul ki.
| Terrnékszemléletére a funkcionális szemlélet a jellemző.
2. Az alábbi állítások közül melyik igaz, melyik hamis? "Az értékelemzés alapvető ismérve, hogy..."
a funkciókat és annak költségeit szétválaszthatatlan egységként kezeli. |
a termékeket funkcióra bontva vizsgálja. |
a termékeket az így teljesített funkciók minimális értékkombinációjának tekinti. |
a funkciókat a fogyasztói igény kielégítése szempontjából vizsgálja. |
a funkciókat és annak költségeit különálló egységként kezeli, tudatosan törekedve a minimális fajlagos ráfordításra. |
3. Jelölje meg, hogy a megoldási változatok keresése (mint az értékelemző munkafolyamat egyik alaplépése) az eljárás menetének melyik fázishoz tartozik!
| információs fázis
| javaslati és bevezetési fázis
| alkotó fázis
| értékelő fázis
4. Az alábbi egyéni súlyozó mátrixban, az értékek alapján írja be a megfelelő oszlop/soraiba az összesített és a rangsor értékeit!
Sorsz. | Szempontok | 1. | 2. | 3. | 4. | 5. | 6. | Összesítve | Rangsor
1. | Munkaerő-megtakarítás | 1 | 0 | 1 | 0 | 0 | 1 |  |
2. | Önköltségcsökkentés mértéke | 1 | 1 | 1 | 1 | 1 | 1 |  |
3. | Beruházási igény csökkentése | 0 | 0 | 1 | 0 | 0 | 0 |  |
4. | Termékszerkezet korszerűsítése | 1 | 0 | 1 | 1 | 0 | 1 |  |
5. | Termék fontossága | 1 | 0 | 1 | 1 | 1 | 1 |  |
6. | Minőségjavítás lehetősége | 0 | 0 | 1 | 0 | 0 | 1 |  |
5. A funkciófa felépítésével kapcsolatban rendelje az egyes funkciókhoz (F, M, A) azokhoz tartozó jellemzőket! F: főfunkció M: mellékfunkciók A: alfunkciók A vevők közvetlen formában nem igénylik A termék rendeltetését jelenti Konkrét vevői igényekhez kapcsolódik
6. Az optimális értékkombináció kiválasztásához az alábbiak közül melyik vizsgálati mód a helyes megoldás?
| A felmerült költségek vizsgálata alapján.
| A funkciók teljesítésének vizsgálata alapján.
| Költség/funkció hányados vizsgálata alapján.
| Funkció/költség hányadosa alapján.
7. Az optimális változat kiválasztásához szükséges lépéseket rendezze sorrendbe! A funkciókat teljesítésük mértékének megfelelően pontozzák 0-100-ig. A funkciókat a fontosságuknak megfelelően súlyozzák Összehasonlítást végeznek az értékelő mátrix segítségével, ahol a sorok a megoldási változatokat, az oszlopok az értékelő funkciókat tartalmazzák. Kiemelik a funkciók közül a számszerűsíthetőket a funkcióteljesítések összehasonlíthatósága miatt. A költségszintű értékelés végrehajtása. A minőségvektor meghatározása. A kialakult legkedvezőbb változatot az eljárást végző team a vállalatvezetés felé elfogadásra felterjeszti.